બાળકને શાળામાં અહેસાસ થઈ ગયો કે તેના કુટુંબને ગરીબીના વિષચક્રમાંથી છોડાવાવનો એક જ ઉપાય છે – સારો અભ્યાસ કરીને નોકરી મેળવવી અને તે પણ ગામથી બહુ દૂર, કોઈ મોટા શહેરમાં. બાળકે બહુ મહેનત કરી અને દસમું-બારમું ધોરણ પાસ કર્યું. પછી પોલિટેકનિક કોલેજમાં પ્રવેશ મેળવી ડિપ્લોમા કોર્સ પૂરો કર્યો. કુટુંબની બધી આશા આ યુવાન પર ટકી હતી. પણ ડિપ્લોમા કર્યા પછી નોકરી ન મળતા બાળકે પણ માતાપિતાની જેમ મજૂરી શરૂ કરી. શહેરમાં વોચમેન તરીકે કામ કર્યું. પછી એક દિવસ મોટો નિર્ણય લીધો.